# **DECIZIA ETAPEI DE ÎNCADRARE**

**Nr. X din X.09.2023**

k Ca urmare a solicitării de emitere a acordului de mediu adresate de **DGASPC Cluj**, cu sediul în municipiul Cluj-Napoca, str. General Eremia Grigorescu, nr. 37-39, jud. Cluj, înregistrată la APM Cluj cu nr. 8738/10.04.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 9468/21.04.2023,9992/27.04.2023,9867/27.04.2023, 11409/16.05.2023,13917/14.06.2023,14393/20.06.2023,14898/28.06.2023,15781/10.07.2023, 17299/03.08.2023, 20055/18.09.2023, 20466/22.09.2023 și 20494/25.09.2023; a punctelor de vedere, precum şi a consultărilor desfăşurate în cadrul şedinţei Comisiei de Analiză Tehnică din data de 29.08.2023, că proiectul **,, *Construire patru locuințe protejate*” -** propus a fi realizat în *comuna Ciurila, sat Salicea, judeţul Cluj*, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, *10. b) - „Proiecte de dezvoltare urbană, inclusiv construcția centrelor comerciale și a parcărilor auto publice”,*

b) amplasamentul este situat în extravilanul ***comunei Ciurila, sat Salicea, judeţul Cluj***, cu folosința actuală: pășune, conform Certificatului de urbanism nr. 844/24.05.2021 emis de către Consiliul Județean Cluj;

c) proiectul este de amploare redusă, destinația stabilită - nu au fost stabilite reglementări specifice prin PUG/PUZ şi are ca scop ***construire patru locuințe protejate***, conform Certificatului de urbanism;

d) investiţia propusă se realizează în ***comuna Ciurila, judeţul Cluj***;

e) drumurile de acces existente vor fi întreţinute corespunzător și se vor reface sectoarele afectate de către **DGASPC Cluj**;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***construire patru locuințe protejate***;

 i) proiectul va genera deşeuri din activitățile desfășurate și acestea vor fi predate către operatori autorizați;

 j) pentru realizarea lucrărilor este necesară organizarea de şantier **pe terenul titularului, doar pe suprafața de teren care nu se suprapune peste ariile naturale protejate**;

 k) sunt prevăzute măsuri pentru: refacerea tuturor suprafețelor de teren afectate de lucrările ***necesare realizării proiectului menționat***;

 l) pe parcursul derulării procedurii au fost formulate plângeri, sesizări sau reclamaţii cu privire la proiectul care va fi implementat;

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;
* obiectivul este *inclus parțial în aria naturală de interes național* ***Rezervația Naturală RONPA0352 Fagetul Clujului și*** *aria naturală protejată de interes comunitar* ***ROSCI0074 Făgetul Clujului Valea Morii***;
* proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care ariile naturale protejate de interes comunitar au fost desemnate;
* nu există pe amplasamentul proiectului şi în imediata apropiere a acestuia habitate naturale şi/sau specii sălbatice de interes comunitar ce pot fi afectate de implementarea proiectului;
* nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;
* proiectul nu afectează direct sau indirect zonele de hrănire/ reproducere/ migraţie și nu are influenţă directă asupra ariilor naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
* proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).
* **ANANP Cluj** a emis punctul de vedere favorabil, ulterior Avizul favorabil nr. 61 din 15.09.2023, conform căruia în planul de management aprobat nu au fost cartate sau identificate habitate sau specii de interes conservativ pe amplasamentul acestuia.

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Deciziei 254/CJ/20.06.2023 emisă de AN Apele Romane – ABA Someș Tisa – SGA Cluj, lucrările prevăzute vor fi cu impact local pe durata desfășurării lucrărilor asupra corpului de apă de suprafață Girbau, RORW2.1.31.13\_B1.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Construire patru locuințe protejate*” -** propus a fi realizat în ***comuna Ciurila, sat Salicea, județul Cluj***, cu următoarele caracteristici:

- poziţionare conform coordonatelor Stereo 70 - conform proiectului tehnic și planșelor atașate;

- suprafață de teren în ansamblu 10.000 mp, din care:

- suprafață teren *arie protejată 4.369,51 mp*;

- suprafață de teren pentru calcul POT și CUT 5.630,49 mp, din care:

- suprafață construită **1.163 mp** – 4 locuințe (1x293 mp, 3x290 mp);

- suprafață spații verzi neamenajate 2.433,84 mp;

- suprafață spații verzi amenajate 875 mp;

- suprafață circulații pietonale 737,56 mp;

- suprafață circulații auto 233,33 mp;

- suprafață parcări 187,76 mp;

- alimentarea cu apă potabilă se va realiza de la rețeaua localității, prin extinderea acesteia;

- apele uzate se vor evacua în bazin etanș, vidanjabil;

- alimentarea cu electricitate se va realiza de la rețeaua localității, prin extinderea acesteia;

- încălzirea se va face prin intermediul unor centrale cu lemne;

- toate celelalte lucrări necesare ce decurg din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta ***toate condițiile prevăzute în Avizul favorabil nr. 61/15.09.2023 emis de ANANP Cluj***;

- se vor respecta ***toate condițiile prevăzute în Avizul de Gospodărire a Apelor nr. X emis de AN Apele Române-ABA Someș-Tisa-SGA Cluj***;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina TINTELECAN**

X.09.2023